9. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. ΒΙ/396 της 12 Αυγ./13 Σεπτ. 1991 (ΦΕΚ Β΄  736) Σύσταση Τομέων στο Τμήμα Επιστήμης Φυσικής Αγωγής και Αθλητισμού του Πανεπιστημίου Αθηνών. Έχοντας υπόψη: 1.Τις διατάξεις του άρθρ. 6 παρ. 4 του Νόμ. 1268/81 όπως συμπληρώθηκε με την παρ. Ιε του άθρ. 48 του Νόμ. 1404/83 και 2.Τη γνώμη της Γενικής Συνέλευσης του Τμήματος Επιστήμης Φυσικής Αγωγής και Αθλητισμού του Πανεπιστημίου Αθηνών (συνεδριάσεις 1/6.9. 1990 και 23.5.1991), αποφασίζουμε: 1.Συνιστώνται στο Τμήμα Επιστήμης Φυσικής Αγωγής και Αθλητισμού του Πανεπιστημίου Αθηνών οι ακόλουθοι τομείς: α)Τομεάς Βιολογίας της Άσκησης ο οποίος καλύπτει τα γνωστικά αντικείμενα της Αθλητριατρικής, Βιομηχανικής των Αθλητικών Κινήσεων Εργομετρίας, Εργοφυσιολογίας, Λειτουργικής Ανατομίας, Φυσιολογίας και λοιπά γνωστικά αντικείμενα που άπτονται της Βιολογίας της Άσκησης. β)Τομέας Παιδαγωγικής Φυσικής Αγωγής Αθλητισμού ο οποίος καλύπτει τα γνωστικά αντικείμενα της ιστορίας, Φιλοσοφίας, Παιδαγωγικής Ψυχολογίας, Κοινωνιολογίας, Αθλητικού Δικαίου, Διοίκησης και οργάνωσης και συναφή γνωστικά αντικείμενα. γ)Τομέας Αθλοπαιδιών ο οποίος καλύπτει τα γνωστικά αντικείμενα της ανάλυσης, σύνθεσης και εφαρμογής της Επιστήμης Φυσικής Αγωγής και Αθλητισμού, που αφορά την αντισφαίριση, καλαθοσφαίριση, πετοσφαίριση, ποδοσφαίριση, χειροσφαίριση και άλλα συναφή αθλήματα. δ)Τομέας Γυμναστικής - Χορού ο οποίος καλύπτει τα γνωστικά αντικείμενα της ανάλυσης σύνθεσης και εφαρμογής, της Επιστήμης Φυσικής Αγωγής και Αθλητισμού που αφορά τη Γυμναστική και το χορό. ε)Τομεάς Υγρού Στίβου ο οποίος καλύπτει τα γνωστικά αντικείμενα της ανάλυσης, σύνθεσης και εφαρμογής της Επιστήμης Φυσικής Αγωγής και Αθλητισμού που αφορά τον υγρό στίβο και τα θαλάσσια αθλήματα. στ)Τομέας Κλασσικού Αθλητισμού ο οποίος καλύπτει τα γνωστικά αντικείμενα της ανάλυσης, σύνθεσης και εφαρμογής της Επιστήμης Φυσικής Αγωγής και Αθλητισμού που αφορά τον Κλασσικό Αθλητισμό και λοιπά αθλήματα. Οι τομείς των άνω εδαφ. γ, δ, ε και στ συγχωνεύθηκαν στον τομέα «Τομέας Προπονητικών Επιστημών», ο δε τομέας του άνω εδαφ. β μετονομάστηκε σε τομέα: «Θεωρητικών Επιστημών ΤΕΦΑΑ» από την Β1/537/6-11 Οκτ. 1994 (ΦΕΚ Β΄ 769) απ. Υπ. Παιδείας. Σελ. 236,06(δ) Τεύχος 1373 Σελ. 64 2.Σε όσους από τους ανωτέρω τομείς δεν εξασφαλίζονται οι προϋποθέσεις εκλογής Διευθυντή η Γ.Σ. του Τμήματος με απόφαση της αναθέτει προσωρινώς τα καθήκοντα σε μέλος ΔΕΠ της βαθμίδας του Καθηγητή ή του Αναπληρωτή Καθηγητή άλλου τομέα. Η χρονική διάρκεια της ανάθεσης ορίζεται από την Γ.Σ. με την ίδια απόφαση. 